Wiener Stadthalle

Wiener Stadthalle (norsk oversettelse: Wiens byhall) er Østerrikes største innendørs flerbruksarena med 300 arrangementer og rundt én million besøkende årlig. Arenaen består av seks haller og ligger i distriktet Rudolfsheim-Fünfhaus, like vest for Innere Stadt i Østerrikes hovedstad Wien. Om arenaen Wiener Stadthalle består av seks saler som kan operere uavhengig av hverandre eller kobles sammen til én stor sal. Komplekset har en totalkapasitet på litt over 16 000 publikummere. Grunnsteinen ble lagt ned i 1953, og byggearbeidet tok til i mars 1954. Den første salen ble åpnet i 1957, og hele komplekset sto ferdig i 1958. Siden har Wiener Stadthalle blitt bygget ut tre ganger, senest i 2006. Eurovision Song Contest 2015 ble arrangert i arenaen, og Eurovision Song Contest 2026 skal arrangeres i hallen. Referanser Eksterne lenker (de) Offisielt nettsted (en) Wiener Stadthalle – kategori av bilder, video eller lyd på Commons